Kultura Maribor

KRIK: Vrzeli
2023-09-29 20:00 (Europe/Paris) | IntimniOder.GT22
Predstava je odziv na čas hitro razvijajočega se individualizma, kjer še vedno nimamo jasnega odgovora na vprašanje, kaj pravzaprav pomeni biti posameznik. Vzpostavljanje in rušenje osebnostnih mej postaja nepogrešljiva veščina, avtonomija je predstavljena kot najvišja vrednota, a vseeno smo ujeti v zgodovinske posledice stereotipizacije spolnih vlog, ki se še dodatno razraščajo v paradoksalnem svetu politične hiperkorektnosti in new-age aktivizma.

Skozi avtorske prizore ustvarjalci premišljujejo svojo pozicijo v družbi ter preizkušajo meje med lastnim prepričanjem in naučenimi vzorci, preizprašujejo dinamiko spolov, izpostavljajo spolno nasilje med vrstniki, spregovorijo o lastnih strahovih, stiskah, jezi in krivici, o občutku krivde in iskanju izgovorov, ki jih poznamo vsi, a si o njih ne upamo spregovoriti. Predstava je generacijska gesta posega v vrzeli v komunikaciji, izpostavitev zamolčanih praznih prostorov pri temi spolnosti in spolnih zlorab. Kako se brez nasilja boriti proti represiji samoumevnosti, apatije in idejnega konzumerizma? Kako postavljati vprašanja tako, da nanje ne bi dobili že stokrat slišanih odgovorov? Mlada generacija gledaliških ustvarjalcev išče vrzeli družbenih konsenzov zaradi katerih se zdi, da je danes golota enostavnejša od ranljivosti.

****
Avtorska predstava kolektiva REAKTOR
Avtorji predstave: Jure Žavbi, Katja Markič, Kaja Petrovič, Julita Kropec, Aljoša Živadinov
Zupančič
Igrajo: Jure Žavbi, Kaja Petrovič, Julita Kropec
Dramaturgija: Katja Markič
Oblikovanje zvoka: Aljoša Živadinov Zupančič, Ana Jerina
Oblikovanje svetlobe: Tin Matuš
Kostumografija in oblikovanje plakata: Claudi Sovrè
Psihosomatika: Gregor Luštek
Produkcija: Društvo ZIZ, KUD Transformator
Koprodukcija: AGRFT
Soorganizacija: Moment, MKC Maribor
Projekt sofinancirajo Ministrstvo za kulturo, Mestna občina Maribor in Solidarnostna enota.

****
Premiera: 29. 9. 2023 ob 20. uri
Prva ponovitev: 30. 9. 2023 ob 20. uri

Vstopnina: 8 € / 5 € študenti, dijaki, samozaposleni v kulturi, upokojenci / 0 € brezposelni
Vstopnice v živo: eno uro pred dogodkom na blagajni v GT22 (vhod z Židovske ulice)
Vstopnice na spletu: https://moment.si/samopostrezna/
Rezervacije na: rezervacije@moment.si
Rezervirane vstopnice prevzamete v GT22 najkasneje 15 minut pred predstavo.
